বৃদ্ধ বাবা-মা কিংবা স্ত্রী-সন্তানের সুখের জন্য অভাবের বিরুদ্ধে যুদ্ধে ঝাঁপিয়ে পড়ার প্রত্যয়ে তারা নিরস্ত্র সৈনিক। কখনও নিয়তির উপর ভরসা রেখে আবার কখনো বাহুবলের প্রতি ভরসা রেখে স্বপ্ন দেখেন তারা। কিন্তু নিয়তি বরাবরই তাদের সঙ্গে প্রতারণা করে। নিমিষেই হারিয়ে যায় তাদের স্বপ্ন। আর ঠিক তখনি নিরুপায় হয়ে পড়া ভাগ্যাহত এসব প্রবাসী খড়কুটো ধরে বিশাল সমুদ্রে বেঁচে থাকার সর্বশেষ চেষ্টায় নতুন করে সংগ্রামে ঝাঁপিয়ে পড়েন। নতুন করে বেঁচে থাকার স্বপ্ন দেখেন।